
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  8
din 26 ianuarie 2017
privind  însuşirea unor documentaţii cadastrale

Consiliul Local al Municipiului Sighişoara, întrunit în şedinţă ordinară,


Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 685/12.01.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere documentaţia tehnică de calcul a suprafețelor construite și a cotelor părți din acestea pentru fiecare apartament din blocurile de locuințe construite prin A.N.L., situate în Municipiul Sighișoara, str. Rozelor nr. 15 (bloc 401), nr. 17 (bloc 402), nr. 19 (bloc 403) și nr. 21 (bloc 404);
Având în vedere documentaţia cadastrală pentru actualizarea datelor/informațiilor tehnice din cartea funciară, în sensul actualizării componenței casei de locuit C1 (casă CORP B) și evidențierii casei de locuit C3 (casă CORP C), cu referire la imobilele situate în Municipiul Sighişoara, str. Șt. O. Iosif nr. 57; 

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

Având în vedere Raportul de specialitate al Direcţiei Administrarea Patrimoniului, înregistrat cu nr. 684/12.01.2017, prin care se propun spre însuşire documentaţiile cadastrale cu privire la imobilele menţionate mai sus, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „c”, (5) lit. „c” şi (9), art. 45 (3) şi a art. 115 (1) lit. ,,b” din Legea nr. 215/2001, Legea administraţiei publice locale, republicată, cu modificările  şi completările ulterioare,

H O T Ă R Ă Ş T E:

Art. 1. Se însuşeşte documentaţia tehnică de calcul a suprafețelor construite și a cotelor părți din acestea pentru fiecare apartament din blocurile de locuințe construite prin A.N.L., situate în Municipiul Sighișoara, str. Rozelor nr. 15, bloc 401 (înscrise în Cartea Funciară Colectivă nr. 54543 Sighișoara), nr. 17, bloc 402 (înscrise în Cartea Funciară Colectivă nr. 56031 Sighișoara), nr. 19, bloc 403 (înscrise în Cartea Funciară Colectivă nr. 56032 Sighișoara) și  nr. 21, bloc 404 (înscrise în Cartea Funciară Colectivă nr. 54544 Sighișoara), anexa nr. 1 la prezenta hotărâre. 

Art. 2.  Se aprobă calculul suprafețelor construite și a cotelor părți din acestea pentru fiecare apartament din blocurile de locuințe construite prin A.N.L., situate în Municipiul Sighișoara, str. Rozelor nr. 15, bloc 401 (înscrise în Cartea Funciară Colectivă nr. 54543 Sighișoara), nr. 17, bloc 402 (înscrise în Cartea Funciară Colectivă nr. 56031 Sighișoara), nr. 19, bloc 403 (înscrise în Cartea Funciară Colectivă nr. 56032 Sighișoara) și nr. 21, bloc 404 (înscrise în Cartea Funciară Colectivă nr. 54544 Sighișoara), necesar stabilirii cuantumului chiriei, în conformitate prevederile legale în vigoare, conform documentaţiei tehnice însuşite prin art. 1 din prezenta hotărâre.

Art. 3. Imobilele (construcții) situate în Municipiul Sighişoara, str. Rozelor nr. 15 (bloc 401), nr. 17 (bloc 402), nr. 19 (bloc 403) și nr. 21 (bloc 404), identificate conform documentaţiei tehnice însuşite prin art. 1 din prezenta hotărâre, sunt în proprietatea Statului Român și date în administrare Municipiului Sighişoara.

Art. 4. Se însuşeşte documentaţia cadastrală pentru actualizarea datelor/informațiilor tehnice din cartea funciară, în sensul actualizării componenței casei de locuit C1 (casă CORP B) și evidențierii casei de locuit C3 (casă CORP C), cu referire la imobilele situate în Municipiul Sighişoara, str. Șt. O. Iosif nr. 57, înscrise în Cartea Funciară nr. 51306 Sighișoara, sub nr. top. 831/1 și 831/2, anexa nr. 2 la prezenta hotărâre.
Art. 5. (1) Se aprobă actualizarea componenței casei de locuit C1 (casă CORP B),  conform documentaţiei cadastrale însuşite prin art. 4 din prezenta hotărâre.


(2) Se aprobă evidențierea casei de locuit C3 (casă CORP C), conform documentaţiei cadastrale însuşite prin art. 4 din prezenta hotărâre. 

Art. 6. Documentaţia cadastrală pentru actualizarea datelor/informațiilor tehnice din cartea funciară, în sensul actualizării componenței casei de locuit C1 (casă CORP B) și evidențierii casei de locuit C3 (casă CORP C), cu referire la imobilele situate în Municipiul Sighişoara, str. Șt. O. Iosif nr. 57, însuşită prin art. 4 din prezenta hotărâre s-a efectuat pentru înscrierea ulterioară a dreptului de proprietate privată asupra casei de locuit C1 (casă CORP B), dobândită prin cumpărare de la S.C. Apă Termic Transport S.A., (proprietar Katona Simon, conform contract de vânzare – cumpărare nr. 1156 din 2006) și asupra casei de locuit C3 (casă CORP C), dobândită prin cumpărare de la S.C. Apă Termic Transport S.A., (proprietar Biro Iuliana Ana, conform contract de vânzare – cumpărare nr. 1445 din 2006).

Art. 7. Imobilul de natură teren, situat în Municipiul Sighişoara, str. Șt. O. Iosif, nr. 57, înscris în Cartea Funciară nr. 51306 Sighișoara, sub nr. top. 831/1 cu suprafața de 213/345 mp. și nr. top. 831/2 cu suprafața de 132/345 mp., identificat conform documentaţiei cadastrale însuşite prin art. 4 din prezenta hotărâre, este în proprietatea Statului Român.

Art. 8. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi Direcţia Administrarea Patrimoniului din cadrul Municipiului Sighişoara.

Art. 9. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

            Gavrilă Ionel
  Contrasemnează/Avizat pentru legalitate

           SECRETAR,



            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  4 ex. Direcţia Administrarea Patrimoniului.
10 ex. 
B.A.
